Henk Vonhoff

Henk Vonhoff (Amsterdam, 22 juni 1931 - Hilversum, 25 juli 2010) was 'n Nederlandse politicus vò de VVD.

Um was van 1967 toet 1971 en van 1973 toet 1974 lid van d'n Twidde Kaemer. Van 1971 toet 1973 was um staetssecretaoris vò cultuur, recreatie en maotschappelijk werk in 't kabinet-Biesheuvel I en kabinet-Biesheuvel II.

Van 1974 toet 1980 was Vonhoff burgemeêster van Utrecht en van 1980 toet 1996 Commissaoris van de Konienk van Greunienge.

Um schrief politieke boek'n, waeronger 'n geschiedenisse van de VVD (Liberalen onder één dak. VVD: 50 jaar liberale vereniging, 1998).

Vonhoff was vriemetselaor en getrouwd mie VVD-politica Loes Vonhoff-Luijendijk.

 Lienks nae buten 
 Parlement.com

Categorie:Staetssecretaoris
Categorie:Twidde Kaemerlid
Categorie:Commissaoris van den Konienk
Categorie:Burhemeêster (Nederland)
Categorie:VVD-politicus
Categorie:Nederlands schriever
Categorie:Politiek in Greunienge
Categorie:Politiek in Utrecht (gemeênte)